CELEX: 22021D0216
Language: mt
Date: 2018-07-06 00:00:00
Title: Deċiżjoni tal-Kumitat Konġunt taż-ŻEE Nru 155/2018 tas-6 ta’ Lulju 2018 li temenda l-Anness XIII (Trasport) tal-Ftehim dwar iż-ŻEE [2021/216]

25.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 67/47
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 155/2018
         tas-6 ta’ Lulju 2018
         li temenda l-Anness XIII (Trasport) tal-Ftehim dwar iż-ŻEE [2021/216]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva (UE) 2016/1629 tal-Parlament Ewropew u tal-Kunsill tal-14 ta' Settembru 2016 li tistabbilixxi r-rekwiżiti tekniċi għall-bastimenti tal-passaġġi fuq l-ilma interni, li temenda d-Direttiva 2009/100/KE u li tħassar id-Direttiva 2006/87/KE (1) għandha tiġi inkorporata fil-Ftehim dwar iż-ŻEE.
                  
               
                     (2)
                  
                  
                     Id-Direttiva (UE) 2016/1629 tħassar, b’effett mis-7 ta’ Ottubru 2018, id-Direttiva 2006/87/KE tal-Parlament Ewropew u tal-Kunsill (2), li hija inkorporat fil-Ftehim dwar iż-ŻEE, u li konsegwentement irid jitħassar skont il-Ftehim dwar iż-ŻEE b’effett mis-7 ta’ Ottubru 2018.
                  
               
                     (3)
                  
                  
                     Jenħtieġ għalhekk, li l-Anness XIII tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness XIII tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        Il-punt li ġej jiddaħħal wara l-punt 47aa (id-Direttiva tal-Kummissjoni 2013/49/UE):
                        
                                    “47b.
                                 
                                 
                                    
                                       32016 L 1629: id-Direttiva (UE) 2016/1629 tal-Parlament Ewropew u tal-Kunsill tal-14 ta' Settembru 2016 li tistabbilixxi r-rekwiżiti tekniċi għall-bastimenti tal-passaġġi fuq l-ilma interni, li temenda d-Direttiva 2009/100/KE u li tħassar id-Direttiva 2006/87/KE (ĠU L 252, 16.9.2016, p. 118).”
                                 
                              
                  
                        2.
                     
                     
                        Li ġej jiżdied fil-punt 48 (id-Direttiva 2009/100/KE tal-Parlament Ewropew u tal-Kunsill):
                        “, kif emendata bi:
                        
                                    —
                                 
                                 
                                    
                                       32016 L 1629: id-Direttiva (UE) 2016/1629 tal-Parlament Ewropew u tal-Kunsill tal-14 ta’ Settembru 2016 (ĠU L 252, 16.9.2017, p. 118).”
                                 
                              
                  
                        3.
                     
                     
                        It-test tal-punt 47a (id-Direttiva 2006/87/KE tal-Parlament Ewropew u tal-Kunsill) għandu jitħassar b'effett mis-7 ta' Ottubru 2018.
                     
                  
         
            Artikolu 2
            It-test tad-Direttiva (UE) 2016/1629 bil-lingwa Iżlandiża u b’dik Norveġiża, li se jiġi ppubblikat fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fis-7 ta’ Lulju 2018, dment li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, is-6 ta’ Lulju 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
         
         
            (1)  ĠU L 252, 16.9.2016, p. 118.
         
            (2)  ĠU L 389, 30.12.2006, p. 1.
         
            (*1)  Ma huwa indikat l-ebda rekwiżit kostituzzjonali.